П Р О Т О К О Л   №  8
от заседание на комисия “Бюджет и финанси”,
проведено на  13 февруари  2013 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Каролина Неделчева
Камен Иванов
Румен Георгиев 
ОТСЪСТВАЩИ: няма 

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Цветанка Тиганчева – ст. експерт - юрисконсулт.

1. ОТНОСНО: Определяне на показатели и условия за изпълнение на бюджета на съдебната власт за 2013 г. във връзка с ПМС № 1 от 09.01.2013 г. за изпълнението на държавния бюджет на Република България за 2013 г.
Включена в обявения дневен ред за заседанието на 14.02.2013 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Средствата за СБКО да се определят в размер на 2,2 на сто от плановите разходи за заплати, като се разходват и отчитат по реда на чл. 30 от ПМС № 1/09.01.2013 г. в рамките на утвърдената бюджетна сметка за 2013 г.
2. Органите на съдебната власт могат да извършват разходи за пътуване само по реда на чл. 27, ал. 1, т. 1 от ПМС № 1/09.01.2013 г. в рамките на утвърдените им бюджетни сметки за 2013 г. Разходи за пътуване по реда на чл. 27, ал. 1, т.2 не следва да бъдат извършвани.
3. Определя лимит на разходите за представителни цели за 2013 г., съгласно чл. 13 от ПМС № 1/09.01.2013 г., както следва:
3.1. За ВСС.
3.2. За ВКС, ВАС, Прокуратура на Република България, Национална следствена служба, Инспекторат към ВСС и Националния институт на правосъдието – по решение на съответния ръководител или на съответния колективен орган на управление.
3.3. За апелативните, административните, военните и окръжните съдилища, апелативен специализиран наказателен съд и специализиран наказателен съд.
3.4. Съдилища с численост над 50 щ.бр.
3.5. Съдилища в областните градове.
3.6. За останалите районни съдилища.
3.7. Средствата по т. 3.1. до т. 3.6. са в рамките на утвърдените бюджетни сметки за 2013 г.
3.8. Главният прокурор на Република България определя лимитите на прокуратурите.
4. Изплащането на сумите за облекло на членовете на ВСС, Инспектората към ВСС, магистратите и съдебните служители да се извършва в рамките на утвърдената бюджетна сметка на съответния орган на съдебната власт за 2013 г., в съответствие с приетите от ВСС Указания за изплащане на суми за облекло.
4.1. Изплащането на сумите за облекло за 2013 г. се извършва в размер на две средномесечни заплати на заетите лица в бюджетната сфера по отчетни данни на НСИ за IV-то тримесечие на 2012 г.
4.2. Сумите за облекло за 2013 г. не се обвързват със срок за износване на облеклото от предходната година.

2. ОТНОСНО: Утвърждаване на бюджета на съдебната власт за 2013 г. и бюджетните сметки на органите на съдебната власт за 2013 г.
Включена в обявения дневен ред за заседанието на 14.02.2013 г.

Комисия „Бюджет и финанси”
Р Е Ш И :

Предлага на ВСС да приеме следното решение:
Съгласно разпоредбите на чл. 2, ал. 9 от Закона за държавния бюджет на Република България и чл. 1, ал. 5 от ПМС № 1/09.01.2013 г. за изпълнението на държавния бюджет на Република България за 2013 г., както и решение на ВСС по допълнителна т. 9 от протокол № 3/24.01.2013 г., с което е одобрен Вариант № 3 за разработване на бюджетните сметки на органите на съдебната власт:
1. УТВЪРЖДАВА бюджета на съдебната власт за 2013 г. по приходите на сума ..., по разходите на сума ..., по трансферите /нето/ на сума ... и ... от наличности по сметки от предходни години, съгласно чл. 2, ал. 5 от ЗДБРБ за 2013 г.
2. УТВЪРЖДАВА бюджетните сметки на органите на съдебната власт за 2013 г., съгласно приложения № 1, 2, 3 и 4, които са неразделна част от решението.
Същите да се представят в Министерския съвет, Сметната палата и Министерство на финансите при спазване на определения срок в чл. 2, ал. 9 от ЗДБРБ за 2013 г.

3. ОТНОСНО: Указания за изпълнението на бюджета на съдебната власт за 2013 г.
Включена в обявения дневен ред за заседанието на 14.02.2013 г.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА Указания за изпълнението на бюджета на съдебната власт за 2013 г., съгласно приложението, неразделна част от решението. Същите да бъдат изпратени на служебните страници до органите на съдебната власт.

4. ОТНОСНО: Проект на Постановление за одобряване на допълнителни бюджетни кредити по бюджета на съдебната власт за 2013 г. с приложена финансова обосновка.
Отложена по протокол № 5/30.01.2013 г. на комисия „Бюджет и финанси”.
Комисия „Бюджет и финанси”
Р Е Ш И :

Предлага на ВСС да приеме следното решение:
Приема Проект на Постановление за одобряване на допълнителни бюджетни кредити по бюджета на съдебната власт за 2013 г. с приложена финансова обосновка. Същият да бъде изпратен на Министъра на правосъдието.

5. ОТНОСНО: План – сметка за разходите по посещението на делегация от Висшия съвет по правосъдие на Албания, за периода 15-18 април 2013 г. в гр. София, изготвена от дирекция „Международна дейност”.

Комисия „Бюджет и финанси”
Р Е Ш И :

1. ОДОБРЯВА план-сметка за разходите по посещението на делегация от Висшия съвет по правосъдие на Албания, за периода 15-18 април 2013 г. в гр. София.
2. УПЪЛНОМОЩАВА председателя на Комисия „Бюджет и финанси” да подпише одобрената по т. 1 план-сметка.

6. ОТНОСНО: Предложение от г-н Сотир Цацаров – Главен прокурор на Република България за преразглеждане на утвърдените бюджетни разходи за 2013 г. на Прокуратура на Република България.
Отложена по протокол № 5/30.01.2013 г. на комисия „Бюджет и финанси”.
Комисия „Бюджет и финанси”
Р Е Ш И :

Отлага вземането на решение, до обобщаване на получената от Прокуратура на Република България информация, за следващо заседание на комисията.

7. ОТНОСНО: Писмо от Национален статистически институт относно предоставяне на информация за средната месечна работна заплата през четвърто тримесечие на 2012 г.

Комисия „Бюджет и финанси”
Р Е Ш И :

Приема за сведение информацията на Национален статистически институт за средната работна заплата на заетите в бюджетните организации и фондове управлявани от държавата за IV-то тримесечие на 2012 г.

8. ОТНОСНО: Становище от Министерство на финансите относно неусвоените средства от целево предоставената сума по бюджета на ВКС за 2012 г. в изпълнение на ПМС № 36/2001 г.

Комисия „Бюджет и финанси”
Р Е Ш И :

1. Отлага вземането на решение за следващо заседание на комисията.
2. Да се изиска допълнителна информация от председателя на ВКС за необходимостта от извършване на разхода през 2013 г. и причините за неусвояване на отпуснатите целеви средства през изминалата 2012 г.

9. ОТНОСНО: Искане от административния ръководител на Районен съд гр. Разлог за осигуряване на средства за закупуване на 6 броя компютърни конфигурации, 10 броя UPS, 4 броя батерии за UPS, 8 броя монитори, 5 броя принтери, 1 брой външна памет, 2 броя шредери, 1 брой скенер.
Комисия „Бюджет и финанси”
Р Е Ш И :

ПРЕПРАЩА искането на Районен съд гр. Разлог за увеличаване на бюджетната сметка за 2013 г. с ..., за закупуване на 6 броя компютърни конфигурации, 10 броя UPS, 4 броя батерии за UPS, 8 броя монитори, 5 броя принтери, 1 брой външна памет, 2 броя шредери, 1 брой скенер, по компетентност на Комисия „Професионална квалификация, информационни технологии и статистика” на ВСС.

10. ОТНОСНО: Искане от административния ръководител на Районен съд гр. Брезник за осигуряване на средства за закупуване на мултифункционално устройство – принтер – копир – скенер.

Комисия „Бюджет и финанси”
Р Е Ш И :

ПРЕПРАЩА искането на Районен съд гр. Брезник за увеличаване на бюджетната сметка за 2013 г. за закупуване на мултифункционално устройство – принтер – копир – скенер, по компетентност на Комисия „Професионална квалификация, информационни технологии и статистика” на ВСС.
11. ОТНОСНО: Искане от административния ръководител на Районен съд гр. Кнежа за осигуряване на средства за закупуване на аварийно захранване – „UPS AIPTEK...”. 

Комисия „Бюджет и финанси”
Р Е Ш И :

ПРЕПРАЩА искането на Районен съд гр. Кнежа за увеличаване на бюджетната сметка за 2013 г. за закупуване на аварийно захранване – „UPS AIPTEK...”, по компетентност на Комисия „Професионална квалификация, информационни технологии и статистика” на ВСС.

12. ОТНОСНО: Искане от административния ръководител на Районен съд гр. Генерал Тошево за осигуряване на средства за закупуване и годишен абонамент на програмен продукт JES за деловодството на СИС.

Комисия „Бюджет и финанси”
Р Е Ш И :

ПРЕПРАЩА по компетентност на Комисия „Професионална квалификация, информационни технологии и статистика” на ВСС писмо от Районен съд гр. Генерал Тошево вх. № 11-07-122/08.02.2013 г. с искане за изразяване на становище от необходимостта за закупуване и годишен абонамент на програмен продукт JES за деловодството на СИС.

13. ОТНОСНО: Предложение от административния ръководител на Окръжна прокуратура гр. Плевен за смяна на обслужващата банка, считано от 01.03.2013 г., изпратено от Главния секретар на Прокуратура на Република България.
Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - набирателна, транзитна и сметка за наличности на Окръжна прокуратура гр. Плевен да се обслужват от „Първа Инвестиционна Банка” АД, считано от 01.03.2013 г.
2. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Окръжна прокуратура гр. Плевен.
3. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми „УниКредит Булбанк” АД и „Първа Инвестиционна Банка” АД, съответно за закриване и поемане обслужването на набирателна сметка с титуляр Окръжна прокуратура гр. Плевен.

14. ОТНОСНО: Предложение от административния ръководител на Районен съд гр. Пещера за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Пещера да премине към обслужване по чл. 4, ал. 1 от Закона за ограничаване на плащанията в брой  с 1 /един/ брой ПОС терминално устройство за обслужване на приходите от такси.
2. УКАЗВА на упълномощените лица да уведомят обслужващата банка на Районен съд гр. Пещера, във връзка с искането им за монтиране на едно ПОС терминално устройство, при спазване изискванията на т. 24 от ДДС № 02/08.03.2012 г.

15. ОТНОСНО: Предложение от административния ръководител на Районна прокуратура гр. Пловдив за разкриване на набирателна сметка в лева в „УниКредит Булбанк” АД считано от 01.03.2013 г., изпратено от Главния секретар на Прокуратура на Република България.

Комисия „Бюджет и финанси”
Р Е Ш И :

1. ДАВА СЪГЛАСИЕ за нуждите на Районна прокуратура гр. Пловдив да се открие набирателна сметка в лева в „УниКредит Булбанк” АД, считано от 01.03.2013 г.
2. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми Министерство на финансите, дирекция „Държавно съкровище” за разкриването на набирателна сметка в лева в „УниКредит Булбанк” АД, за нуждите на Районна прокуратура гр. Пловдив.

16. ОТНОСНО: Упълномощаване на ръководител на проект „Въвеждане на модерни, надеждни и ефикасни процедури за планиране и изпълнение на бюджета на съдебната власт”, Договор № С11-15-5/04.09.2012 г. по Оперативна програма „Административен капацитет”.

Комисия „Бюджет и финанси”
Р Е Ш И :

Предлага на ВСС да приеме следното решение:
УПЪЛНОМОЩАВА г-н Михаил Кожарев - ръководител на проект „Въвеждане на модерни, надеждни и ефикасни процедури за планиране и изпълнение на бюджета на съдебната власт”, Договор № С11-15-5/04.09.2012г. по Оперативна програма „Административен капацитет”:
1. Да организира и проведе или прекрати открита процедура по реда на Закона за обществените поръчки с предмет „Въвеждане на подхода за изготвянето на програмен и ориентиран към резултатите бюджет на ВСС и пилотно тестване в три органа на съдебната власт чрез анализ, прилагане и обучение”, както и да сключи договор с избран с Решение на ВСС изпълнител.
2. Да сключи договори с  изпълнители по дейностите от проекта, както следва:
- „Разработване на техническа спецификация и документация по процедура по ЗОП”,
-  Дейности по „Информация и публичност”,
-  Одит на проекта. 

17. ОТНОСНО: Писмо от Министерство на правосъдието относно Годишен отчет за изпълнение на задълженията по чл. 12 и чл. 36 от Закона за енергийната ефективност.

Комисия „Бюджет и финанси”
Р Е Ш И :

Приема за сведение писмо от Министерство на правосъдието с вх. № 04-00-024/11.02.2013 г.

18. ОТНОСНО: Извлечение от протокол № 2/23.01.2013 г. от заседание на Комисия „Международна дейност” относно молба за удължаване на мандата на Антон Гиргинов – прокурор от Върховна касационна прокуратура, временно назначен национален експерт на позицията „Ръководител на правните експерти” в Интегрираната мисия на ЕС в областта на върховенството на закона в Ирак (EUJUST LEX Iraq).

Комисия „Бюджет и финанси”
Р Е Ш И :

Приема за сведение Решение на Комисия „Международна дейност” по протокол № 2/23.01.2013 г., т.2.

19. ОТНОСНО: Извлечение от протокол № 4/06.02.2013 г. от заседание на Комисия “Международна дейност” относно писмо от г-н Томислав Дончев – министър по управление на средствата от Европейския съюз, във връзка с включването на програма за добро управление към следващия програмен период 2014-2020 г. и определяне на представители за участие в тематичната работна група за разработването на Оперативна програма „Добро управление”.

Комисия „Бюджет и финанси”
Р Е Ш И :

Приема за сведение Решение на Комисия „Международна дейност” по протокол № 4/06.02.2013 г., т.9.
20. ОТНОСНО: Извлечение от протокол № 4/06.02.2013 г. на Комисия „Международна дейност” относно становище на Националния институт на правосъдието, във връзка с повдигнати въпроси от УО на ОПАК.

Комисия „Бюджет и финанси”
Р Е Ш И :

Приема за сведение Решение на Комисия „Международна дейност” по протокол № 4/06.02.2013 г., т.12.

21. ОТНОСНО: Писмо от Министерство на транспорта, информационните технологии и съобщенията относно изпълнение на дейност 3, обособена позиция 2 „Реализиране на приоритетни електронни административни услуги на централни администрации” на проект „Развитие на административното обслужване по електронен път”, осъществяван с финансовата подкрепа на Оперативна програма „Административен капацитет” (ОПАК), съфинансирана от Европейския съюз, чрез Европейския социален фонд.
Комисия „Бюджет и финанси”
Р Е Ш И :

Оттегля точка 21 от дневния ред.

22. ОТНОСНО: Предложения от административни ръководители в органите на съдебната власт за поощрения на магистрати с парична награда, изпратени от Комисия по предложенията и атестирането.

Комисия „Бюджет и финанси”
Р Е Ш И :

Да се извърши проверка изплащани ли са парични награди на магистратите от приложения списък.

23. ОТНОСНО: Писмо от председателя на Окръжен съд гр. Пазарджик относно изплащане на субсидираните такси по Тарифата за таксите и разноските към Закона за частните съдебни изпълнители.

Комисия „Бюджет и финанси”
Р Е Ш И :

Оттегля т. 23 от дневния ред, тъй като комисия „Бюджет и финанси” се е произнесла по поставения въпрос с протокол № 6/06.02.2013 г., т. 10. 

24. ОТНОСНО: Предложение от председателя на Окръжен съд гр. Кърджали относно отпускане на средства за изплащане на искания за субсидирани такси по ЗЧСИ.
Комисия „Бюджет и финанси”
Р Е Ш И :

Отлага вземането на решение по направеното искане след утвърждаване на бюджетните сметки на органите на съдебната власт за 2013 г.

25. ОТНОСНО: Писмо от Прокуратура на Република България до г-н Атанас Караколев, с копие до ВСС, относно заплащане на обезщетение по ЗОДОВ.
Комисия „Бюджет и финанси”
Р Е Ш И :

Приема за сведение писмо от Прокуратура на Република България до г-н Атанас Караколев, с копие до ВСС, относно заплащане на обезщетение по ЗОДОВ.

26. ОТНОСНО: Писмо от председателя на Софийски градски съд във връзка с решение на Комисия по правни въпроси относно съдебните разноски, присъдени в полза на държавата, по влезли в сила съдебни актове.

Комисия „Бюджет и финанси”
Р Е Ш И :

Предвид рестриктивния бюджет на съдебната власт, утвърден със Закона за държавния бюджет на Република България за 2013 г. няма предвидени финансови средства в тази насока и не може да бъде осигурен източник за допълнително финансиране.

27.ОТНОСНО: Писмо от и.ф. председател на Окръжен съд гр. Пловдив относно извършен анализ на реализираните приходи от лихви по текущи банкови сметки.  

Комисия „Бюджет и финанси”
Р Е Ш И :

Приема за сведение писмо от и.ф. председател на Окръжен съд гр. Пловдив относно извършен анализ на реализираните приходи от лихви по текущи банкови сметки.  

28. ОТНОСНО: Предложение от председателя на Върховен касационен съд за едногодишен абонамент за 300 бр. „Бюлетин на ВКС”
Приложение: Отговори  от органи на съдебната власт.

Комисия „Бюджет и финанси”
Р Е Ш И :

Отлага вземането на решение до изтичане на определения срок за получаване на становища от органите на съдебната власт.

29. ОТНОСНО: Доклад от Валентин Ангелов – директор на дирекция „Вътрешен одит” във ВСС за резултатите от извършен одитен ангажимент в Районен съд гр. Ивайловград за периода 01.01.2011 г. – 31.12.2011 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Приема резултатите – констатации, изводи и препоръки от изпълнението на одитния ангажимент в Районен съд гр. Ивайловград.
2. Одобрява изпълнението на препоръките за подобряване дейността на съда, представено в плана за действие, утвърден от административния ръководител на Районен съд гр. Ивайловград, съгласно предоставената писмена информация.

30. ОТНОСНО: Заповед на председателя на Народното събрание за размера на възнагражденията на народните представители и приравнени на тях възнаграждения, считано от 01.02.2013 г.

Комисия „Бюджет и финанси”
Р Е Ш И :

ПРИЕМА ЗА СВЕДЕНИЕ Заповедта на председателя на Народното събрание за размера на възнагражденията на народните представители и приравнени на тях възнаграждения, считано от 01.02.2013 г.

31. ОТНОСНО: Нотариална покана от сем. Славейко и Христина Каменови  с вх. № 94-00-1128/11.02.2013 г. за връщане на суми по изпълнителни дела.

Комисия „Бюджет и финанси”
Р Е Ш И :

Приема за сведение нотариална покана от сем. Славейко и Христина Каменови  с вх. № 94-00-1128/11.02.2013 г. за връщане на суми по изпълнителни дела.

ДОПЪЛНИТЕЛНИ ТОЧКИ:

32. ОТНОСНО: Извлечение от протокол №5/05.02.2013 г. от заседание на комисия „Професионална квалификация, информационни технологии и статистика” относно писмо от Елит Медия България – ООД – ТВ Канал 3 /получено по ел. поща/.

Комисия „Бюджет и финанси”
Р Е Ш И :

Приема за сведение писмото от Елит Медия България – ООД – ТВ Канал 3.

33. ОТНОСНО: Писмо във Висш съдебен съвет с рег. № 94-00-055/17.01.2013 г. за неизплатен остатък от възнаграждения на вещи лица по изготвена и приета допълнително комплексна съдебно-икономическа и оценителна експертиза по досъдебно производство № 12/2012 г. на СпП на Република България.
Комисия „Бюджет и финанси”
Р Е Ш И :

Приема за сведение писмо с рег. № 94-00-055/17.01.2013 г. за неизплатен остатък от възнаграждения на вещи лица по изготвена и приета допълнително комплексна съдебно-икономическа и оценителна експертиза по досъдебно производство № 12/2012 г. на СпП на Република България.

34. ОТНОСНО: Предложение за корекция по бюджета на съдебната власт за 2013 г., във връзка с ПМС № 258/2005 г. (изменено и допълнено с ПМС № 321/2010 г.) за нуждите на Прокуратурата на Република България, и проект на писмо.

Комисия „Бюджет и финанси”
Р Е Ш И :

Предлага на ВСС да приеме следното решение:
Предлага на Министъра на финансите да коригира бюджета на съдебната власт за 2013 г. с ... по § 10-00 „Издръжка”, във връзка с ПМС № 258/2005 г. за дейностите и задачите по отбранително-мобилизационна подготовка на държавните органи и юридическите лица с военновременни задачи (изменено и допълнено с ПМС № 321/2010 г.).

35. ОТНОСНО: Докладна записка от Валентин Ангелов – директор на дирекция „Вътрешен одит” във ВСС относно осигуряване на достъп до счетоводния програмен продукт, и проект на решение.
Отложена по протокол № 5/30.01.2013 г. на комисия „Бюджет и финанси” на ВСС.
Комисия „Бюджет и финанси”
Р Е Ш И :

1. Дава съгласие да се дадат права за достъп в WEB BP – Конто 66 в ЦУ до функция Справки на Валентин Ангелов – Директор дирекция „Вътрешен одит”.
2. Дава съгласие да се дават потребителски права на вътрешните одитори от дирекция „Вътрешен одит” във връзка с конкретни одитни ангажименти, след съгласуване с Директор дирекция „Вътрешен одит”.

36. ОТНОСНО: Извлечение от протокол № 6/11.02.2013 г. от заседание на Комисия по правни въпроси относно командироване на Искър Искъров - съдия в Районен съд гр. Бургас в Регистратурата на Европейския съд по правата на човека, гр. Страсбург, Франция.

Комисия „Бюджет и финанси”
Р Е Ш И :

ПОТВЪРЖДАВА решение на комисия „Бюджет и финанси” по протокол № 6/06.02.2013 г., т. 13.

37. ОТНОСНО: Доклад от Мая Атанасова – ст. експерт – юрисконсулт, дирекция „Правна” относно сключване на договор за предоставяне на услугата „Колокиране на комуникационно оборудване и поддръжка на уеб сървър” с „БГ УАН” ООД.

Комисия „Бюджет и финанси”
Р Е Ш И :

Предлага на ВСС да приеме следното решение:
УПЪЛНОМОЩАВА Соня Найденова – представляващ Висшия съдебен съвет да подпише договор с „БГ УАН” ООД за предоставяне на услугата „Колокиране на комуникационно оборудване и поддръжка на уеб сървър” за срок от 1 (една) година.

38. ОТНОСНО: Включване на допълнителни точки към обявения дневен ред за заседанието на ВСС на 14.02.2013 г.

Комисия „Бюджет и финанси”
Р Е Ш И :

Предлага на ВСС следните допълнителни точки към обявения дневен ред за заседанието на 14.02.2013 г.

1. Проект на решение за упълномощаване на ръководител на проект „Въвеждане на модерни, надеждни и ефикасни процедури за планиране и изпълнение на бюджета на съдебната власт”, Договор № С11-15-5/04.09.2012г. по Оперативна програма „Административен капацитет” г-н Михаил Кожарев да организира процедура по ЗОП и сключи договор с изпълнителите на дейностите по проекта.

39. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 14.02.2013 г. да бъдат включени следните проекти на решения:

1. Проект на Постановление за одобряване на допълнителни бюджетни кредити по бюджета на съдебната власт за 2013 г. с приложена финансова обосновка.
2. Предложение за корекция по бюджета на съдебната власт за 2013 г., във връзка с ПМС № 258/2005 г. (изменено и допълнено с ПМС № 321/2010 г.) за нуждите на Прокуратурата на Република България.
3. Проект на решение за упълномощаване на представляващия ВСС да подпише договор с „БГ УАН” ООД за предоставяне на услугата „Колокиране на комуникационно оборудване и поддръжка на уеб сървър”.
4. Проект на решение по доклад от директора на дирекция „Вътрешен одит” във ВСС за резултатите от извършен одитен ангажимент в Районен съд гр. Ивайловград за периода 01.01.2011 г. – 31.12.2011 г.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/ 
           
           							МИХАИЛ КОЖАРЕВ